amanoisuno/poet huggingface dataset:
二風詩：治風詩五篇：至仁 元結
（古有仁帝，能全仁明以封天下，故為《至仁》之詩二章四韻十二句）猗皇至聖兮，至惠至仁，德施蘊蘊。蘊蘊如何？不全不缺，莫知所貺。猗皇至聖兮，至儉至明，化流瀛瀛。瀛瀛如何？不虢不赩，莫知其極。
二風詩：治風詩五篇：至慈 元結
（古有慈帝，能保靜順以涵萬物，故為《至慈》之詩二章四韻十四句）至化之深兮，猗猗娭娭。如煦如吹，如負如持，至化之極兮，瀛瀛溶溶。如涵如封，如隨如從，
二風詩：治風詩五篇：至勞 元結
（古有勞王，能執勞儉以大功業，故為《至勞》之詩三章六韻二十四句）至哉勤績，不盈不延；誰能頌之，我請頌焉。于戲勞王，勤亦何極；濟爾九土，山川溝洫。至哉儉德，不豐不敷；誰能頌之，我請頌夫。于戲勞王，儉亦何深；戒爾萬代，奢侈荒淫。至哉茂功，不升不圮；誰能頌之，我請頌矣。于戲勞王，功亦何大；去爾兆庶，洪湮災害。
二風詩：治風詩五篇：至正 元結
（古有正王，能正慎恭和以安上下，故為《至正》之詩一章四韻八句）為君之道，何以為明？功不濫賞，罪不濫刑；讜言則聽，諂言不聽；王至是然，可為明焉。
二風詩：治風詩五篇：至理 元結
（古有理王，能守清一以致無刑，故為《至理》之詩一章三韻十二句）理何為兮，系修文德。加之清一，莫不順則。意彼刑法，嗚呼嗚呼！人不斯察。
二風詩：亂風詩五篇：至荒 元結
（古有荒王，忘戒慎道，以逸豫失國，故為《至荒》之詩一章三韻十二句）國有世謨，仁信勤歟。王實惛荒，終亡此乎。焉有力恣諂惑，而不亡其國？嗚呼亡王，忍為此心！敢正亡王，永為世箴。
二風詩：亂風詩五篇：至亂 元結
（古有亂王，肆極凶虐，亂亡乃已，故為《至亂》之詩二章二韻十二句）嘻乎王家，曾有凶王，中世失國，豈非驕荒。複複之難，令則可忘。嘻乎亂王，王心何思？暴淫虐惑，無思不為；生人冤怨，言何極之。
二風詩：亂風詩五篇：至虐 元結
（古有虐王，昏毒狂忍，無惡不及，故為《至虐》之詩二章四韻十八句）夫為君上兮，慈順明恕，可以化人。忍行昏恣，夫為君上兮，兢慎儉約，可以保身，忍行荒惑，虐暴於人；前世失國，如王者多。於斯不寤，當如之何。
二風詩：亂風詩五篇：至惑 元結
（古有惑王，用奸臣以虐外，寵妖女以亂內，內外用亂，賢聖為上兮，必儉約戒身，鑒察化人，所以保福也。如何不思，荒恣是為？上下隔塞，人神怨奰；敖惡無厭，不畏顛墜。聖賢為上兮，必用賢正，黜奸佞之臣，所以長久也。如何反是，以為亂矣？寵邪信惑，近佞好諛；廢嫡立庶，
二風詩：亂風詩五篇：至傷 元結
（古有傷王，以崩蕩之餘，無惡不為也。亂亡之由，夫可傷兮？傷王乎，欲何為乎？將蠹枯矣，無人救乎？蠹枯及矣，不可救乎？嗟傷王！自為人君，變為人奴！為人君者，忘戒乎。
補樂歌十首：網罟 元結
（《網罟》，伏羲氏之樂歌也。其義蓋稱伏羲能易人取禽獸之勞，凡二章，章四句）吾人苦兮，水深深。網罟設兮，水不深。吾人苦兮，山幽幽。網罟設兮，山不幽。
補樂歌十首：豐年 元結
（《豐年》，神農氏之樂歌也，其義蓋稱神農教人種植之功。凡二章，章四句）猗太帝兮，其智如神；分草實兮，濟我生人。猗太帝兮，其功如天；均四時兮，成我豐年。
補樂歌十首：雲門 元結
（《雲門》，軒轅氏之樂歌也，其義蓋言雲之出，潤益萬物，如帝之德，無所不施。凡二章，章四句）玄雲溶溶兮，垂雨濛濛；類我聖澤兮，涵濡不窮。玄雲漠漠兮，含映逾光；類我聖德兮，溥被無方。
補樂歌十首：九淵 元結
（《九淵》，少昊氏之樂歌也，其義蓋稱少昊之德，聖德至深兮，奫奫如淵；生類娭娭兮，孰知其然。
補樂歌十首：五莖 元結
（《五莖》，顓頊氏之樂歌也，其義蓋稱顓頊得五德之根莖。凡一章，章八句）植植萬物兮，滔滔根莖；五德涵柔兮，渢渢而生。其生如何兮秞秞，天下皆自我君兮化成。
補樂歌十首：六英 元結
（《六英》，高辛氏之樂歌也，其義蓋稱帝嚳能總六合之英華。凡二章，章六句）我有金石兮，擊考崇崇。與汝歌舞兮，上帝之風。由六合兮，英華渢渢。我有絲竹兮，韻和泠泠。與汝歌舞兮，上帝之聲。由六合兮，根底嬴嬴。
補樂歌十首：咸池 元結
（《咸池》，陶唐氏之樂歌也，其義蓋稱堯德至大，元化油油兮，孰知其然。至德汩汩兮，順之以先。元化浘浘兮，孰知其然。至道泱泱兮，由之以全。
補樂歌十首：大韶 元結
（《大韶》，有虞氏之樂歌也，其義蓋稱舜能紹先聖之德。凡二章，章四句）森森群象兮，日見生成。欲聞朕初兮，玄封冥冥。洋洋至化兮，日見深柔。欲聞大濩兮，大淵油油。
補樂歌十首：大夏 元結
（《大夏》，有夏氏之樂歌也，其義蓋稱禹治水，茫茫下土兮，乃生九州。山有長岑兮，川有深流。茫茫下土兮，乃均四方。國有安乂兮，野有封疆。茫茫下土兮，乃歌萬年。上有茂功兮，下戴仁天。
補樂歌十首：大濩 元結
（《大濩》，有殷氏之樂歌也，其義蓋稱湯救天下，萬姓苦兮，怨且哭，不有聖人兮，誰護育。聖人生兮，天下和。萬姓熙熙兮，舞且歌。
系樂府十二首：思太古 元結
東南三千里，沅湘為太湖。湖上山谷深，有人多似愚。嬰孩寄樹顛，就水捕鷠鱸。所歡同鳥獸，身意複何拘。吾行遍九州，此風皆已無。籲嗟聖賢教，不覺久躊躕。
系樂府十二首：隴上歎 元結
援車登隴阪，窮高遂停駕。延望戎狄鄉，巡迴複悲吒。滋移有情教，草木猶可化。聖賢禮讓風，何不遍西夏。父子忍猜害，君臣敢欺詐。所適今若斯，悠悠欲安舍。
系樂府十二首：頌東夷 元結
嘗聞古天子，朝會張新樂。金石無全聲，宮商亂清濁。東驚且悲歎，節變何煩數。始知中國人，耽此亡純樸。爾為外方客，何為獨能覺。其音若或在，蹈海吾將學。
系樂府十二首：賤士吟 元結
南風發天和，和氣天下流。能使萬物榮，不能變羈愁。為愁亦何爾，自請說此由。諂競實多路，苟邪皆共求。嘗聞古君子，指以為深羞。正方終莫可，江海有滄洲。
系樂府十二首：欸乃曲 元結
誰能聽欸乃，欸乃感人情。不恨湘波深，不怨湘水清。所嗟豈敢道，空羨江月明。昔聞扣斷舟，引釣歌此聲。始歌悲風起，歌竟愁雲生。遺曲今何在，逸為漁父行。
系樂府十二首：貧婦詞 元結
誰知苦貧夫，家有愁怨妻。請君聽其詞，能不為酸淒。所憐抱中兒，不如山下麑。空念庭前地，化為人吏蹊。出門望山澤，回頭心複迷。何時見府主，長跪向之啼。
系樂府十二首：去鄉悲 元結
躊躕古塞關，悲歌為誰長。日行見孤老，羸弱相提將。聞其呼怨聲，聞聲問其方。方言無患苦，豈棄父母鄉。非不見其心，仁惠誠所望。念之何可說，獨立為淒傷。
系樂府十二首：壽翁興 元結
借問多壽翁，何方自修育。惟雲順所然，忘情學草木。始知世上術，勞苦化金玉。不見充所求，空聞肆耽欲。清和存王母，潛濩無亂黷。誰正好長生，此言堪佩服。
系樂府十二首：農臣怨 元結
農臣何所怨，乃欲幹人主。不識天地心，徒然怨風雨。將論草木患，欲說昆蟲苦。巡迴宮闕傍，其意無由吐。一朝哭都市，淚盡歸田畝。謠頌若采之，此言當可取。
系樂府十二首：謝大龜 元結
客來自江漢，雲得雙大龜。且言龜甚靈，問我君何疑。自昔保方正，顧嘗無妄私。順和固鄙分，全守真常規。行之恐不及，此外將何為。惠恩如可謝，占問敢終辭。
系樂府十二首：古遺歎 元結
古昔有遺歎，所歎何所為。有國遺賢臣，萬事為冤悲。所遺非遺望，所遺非可遺。所遺非遺用，所遺在遺之。嗟嗟山海客，全獨竟何辭。心非膏濡類，安得無不遺。
系樂府十二首：下客謠 元結
下客無黃金，豈思主人憐。客言勝黃金，主人然不然。珠玉成彩翠，綺羅如嬋娟。終恐見斯好，有時去君前。豈知保忠信，長使令德全。風聲與時茂，歌頌萬千年。
漫歌八曲：故城東 元結
漫惜故城東，良田野草生。說向縣大夫，大夫勸我耕。耕者我為先，耕者相次焉。誰愛故城東，今為近郭田。
漫歌八曲：西陽城 元結
江北有大洲，洲上堪力耕。此中宜五穀，不及西陽城。城畔多野桑，城中多古荒。衣食可力求，此外何所望。
漫歌八曲：大回中 元結
樊水欲東流，大江又北來。樊山當其南，此中為大回。回中魚好遊，回中多釣舟。漫欲作漁人，終焉無所求。
漫歌八曲：小回中 元結
叢石橫大江，人言是釣台。水石相沖激，此中為小回。回中浪不惡，複在武昌郭。來客去客船，皆向此中泊。
漫歌八曲：將牛何處去二首 元結
將牛何處去，耕彼故城東。相伴有田父，相歡惟牧童。將牛何處去，耕彼西陽城。叔閑修農具，直者伴我耕。
漫歌八曲：將船何處去二首 元結
將船何處去，釣彼大回中。叔靜能鼓橈，正者隨弱翁。將船何處去，送客小回南。有時逢惡客，還家亦少酣。
引極三首：思元極 元結
天曠莽兮杳泱茫，氣浩浩兮色蒼蒼。上何有兮人不測，思不從兮空自傷，心慅bj兮意惶懹。思假翼兮鸞鳳，
引極三首：望仙府 元結
山鑿落兮眇嶔岑，雲溶溶兮木棽棽。中何有兮人不睹，望不從兮知如何，心混混兮意渾和。思假足兮虎豹，
引極三首：懷潛君 元結
海浩淼兮汩洪溶，流蘊蘊兮濤洶洶。下何有兮人不聞，思不從兮空踟躕，心回迷兮意縈紆。思假鱗兮鯤龍，
演興四首：招太靈 元結
招太靈兮山之巔，山屹dB兮水淪漣。祠之襰兮眇何年，禧太靈兮端清，予願致夫精誠。久愵兮cJ々，望太靈兮儼而安，澹油溶兮都清閒。
演興四首：初祀 元結
山之乳兮葺太祠，木孫為桷兮木母榱。雲纓為dT兮愚木栭。洞淵禪兮揭巍巍。塗木蘭兮蒔糅蔫，翹修釤兮掉蕪殳，靈巫rw兮舞顒幹。薦天ed兮酒陽泉，
演興四首：訟木魅 元結
登高峰兮俯幽谷，心悴悴兮念群木。見樗栲兮相陰覆，槢橈橈兮未堅，椲桹桹兮可屈。櫁du樽兮不香，拔豐茸兮已實。豈元化之不均兮，儓予莫識天地之意兮，願截惡木之根，傾梟獍之古巢，實非吾心之不仁惠也，豈恥夫善惡之相紛。且欲畚三河之膏壤，裨濟水之清漣。將封灌乎善木，取方所以柯如兮，吾將出於南荒。求壽藤與蟠木，且憂顒之翩翩，又愁狖之賓士。及陰陽兮不和，重嗟惋兮何補，每齊心以精意。切援祝於神明，
演興四首：閔嶺中 元結
□群山以延想，吾獨閔乎嶺中。彼嶺中兮何有，欲采之以將壽，眇不知夫所從。大淵蘊蘊兮絕嶘岌岌，彼妖精兮變怪，必假見於風雨。常閃閃而伺人，久懹懹以ck惋，卻遲回而永歎。懼大靈兮不知，則必蒙皮篻以為矢，弦毋筱以為弧。化毒銅以為戟，且舂刺乎惡毒，又引射夫妖怪。盡群類兮使無，入嶺中而登玉峰，極閟絕而求翠茸。將吾壽兮隨所從，空仰訟于上玄，彼至精兮必應。甯古有而今無，